Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5859

b) A Portugália és harmadik országok közötti kereskedelemben a közös agrárpolitika keretében alkalmazott lefölözéseket vagy egyéb importterheket, valamint – kifejezett eltérés kivételével – az exportvisszatérítéseket az adott esetnek megfelelően csökkentik vagy növelik a jelenlegi Közösséggel folytatott kereskedelemben alkalmazandó kompenzációs összegekkel. A vámokat azonban nem lehet a kompenzációs összeggel csökkenteni. 4. Olyan termékek esetében, amelyek tekintetében a közös vámtarifa vámtételét az általános Vám- és Kereskedelmi Egyezmény keretében egységesítették, ezt az egységesítést figyelembe kell venni. 5. Az (1) bekezdésnek megfelelően valamely tagállam által kirótt vagy megadott kompenzációs összeg nem haladhatja meg az ugyanazon tagállam által a legnagyobb kedvezményt élvező harmadik országokból származó behozatalra kirótt teljes összeget. A Tanács a Bizottság javaslata alapján, minősített többséggel eltérhet ettől a szabálytól, különösen a kereskedelem eltérülésének és a verseny torzulásának elkerülése érdekében. 6. A Tanács a Bizottság javaslata alapján, minősített többséggel eltérhet – a közös agrárpolitika megfelelő működéséhez szükséges mértékig – a 211. cikk (1) bekezdésének első albekezdésétől olyan termékek esetében, amelyekre kompenzációs összegeket kell alkalmazni.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes